ક્રાઇમ બ્રાંચના અધિકારીઓના જણાવ્યા અનુસાર મ્યુ. કોર્પોરેશનની ચૂંટણીને હવે ગણતરીના દિવસો બાકી રહ્યા છે. શહેરમાં વિવિધ ગેંગ જેવી કે ફ્રેકચર ગેંગ, લાકડા ગેંગ, વહાબ ગેંગ, લતીફ ગેંગ જેવી અન્ય ગેંગનાં અસામા‌િજક તત્ત્વો ચૂંટણી દરમ્યાન રાજકીય પક્ષોના ઓથે સક્રિય થાય તેવી સંભાવના લાગી રહી છે, જેના પગલે વિવિધ સંવેદનશીલ વિસ્તારોમાં ગુપ્તવોચ રાખવાનું શરૂ કરી દેવામાં આવ્યુું છે. આ ઉપરાત જો યોગ્ય લાગે તો તેમને પાસા હેઠળ કે પછી તડીપાર પણ કરી દેવા તેવો નિર્ણય લેવામાં આવ્યો છે.